У 1989 г. па хадайніцтве вернікаў вобраз быў вернуты на месца свайго ранейшага знаходжання — у дзераўнянскі Свята-Троіцкі храм, перададзены праваслаўнай абшчыне. На месцы спаленага ў 1939 г. храма і на месцы яўлення вобраза ўсталяваны крыж. Штогод 9 ліпеня, у дзень Ціхвінскай іконы Божае Маці, у Свята-Троіцкім храме Дзераўной правіцца Боская літургія, а па завяршэнні — хрэсны ход з Колпенскай іконай на крыніцу, дзе здзяйсняецца малебен і малое асвячэнне вады.